APSTIPRINĀTS

ar Jelgavas novada Pašvaldības policijas priekšnieka

2025.gada 30.jūlija rīkojumu Nr.PO/6-4/25/30

**Jelgavas novada Pašvaldības policijas inspektora**

**amata konkursa nolikums (valsts amatpersona)**

1. Šis nolikums nosaka Jelgavas novada Pašvaldības policijas inspektora amata konkursa (turpmāk – konkurss) izsludināšanas un norises kārtību.
2. Jelgavas novada pašvaldības tīmekļvietnē [www.jelgavasnovads.lv](http://www.jelgavasnovads.lv) un Nodarbinātības valsts aģentūras CV un vakanču portālā publicē sludinājumu par to, ka Jelgavas novada Pašvaldības policijas izsludina konkursu uz Pašvaldības policijas inspektora amatu (3 amata vietas).
3. Pretendentu pieteikšanās un nepieciešamo dokumentu iesniegšanas termiņš – 20 dienas no sludinājuma publicēšanas Jelgavas novada pašvaldības [www.jelgavasnovads.lv](http://www.jelgavasnovads.lv). tīmekļvietnē.
4. Ar konkursa nolikumu var iepazīties Jelgavas novada pašvaldības tīmekļvietnē [www.jelgavasnovads.lv](http://www.jelgavasnovads.lv).
5. Galvenie amata pienākumi:
   1. nodrošināt sabiedrisko kārību pašvaldības administratīvajā teritorijā, pašvaldības saistošo noteikumu un citu normatīvo aktu ievērošanas uzraudzīšana;
   2. administratīvo pārkāpumu profilakse, atklāšana un novēršana;
   3. administratīvās lietvedības materiālu noformēšana atbilstoši normatīvo aktu prasībām, lietu par administratīviem pārkāpumiem izskatīšana, nodošana izskatīšanai pēc piekritības;
   4. normatīvajos aktos paredzētā kārtībā sniegt palīdzību personām, iestādēm, uzņēmumiem un organizācijām to tiesību aizsardzībā.
6. Pretendentiem jāatbilst šādām prasībām:
   1. atbilstība likuma “Par policiju” 21.panta pirmās daļas prasībām;
   2. vismaz vidējā izglītība;
   3. vēlama darba pieredze pašvaldības policijā, valsts policijā vai citās tiesībsargājošās institūcijās;
   4. praktiskā darba pieredze administratīvo pārkāpumu lietās;
   5. izpratne par pašvaldības policijas darba uzdevumiem; zināšanas par normatīvajiem aktiem, kas regulē pašvaldības policijas darbu;
   6. B kategorijas autovadītāja apliecība;
   7. teicamas latviešu valodas prasmes - C līmeņa 1.pakāpe;
   8. augsta atbildības sajūta, labas komunikācijas prasmes, korektums, godīgums un spēja risināt konfliktsituācijas, disciplinētība, prasme strādāt komandā;
   9. labas iemaņas darbā ar MS Office programmām;
   10. priekšrocība tiks dota pretendentam ar juridisko izglītību.
7. Pretendenti noteiktajā termiņā iesniedz pieteikumu, nosūtot to uz e-pastu [personals@jelgavasnovads.lv](mailto:personals@jelgavasnovads.lv) (ar norādi „Jelgavas novada Pašvaldības policijas inspektora amata konkursam”), pievienojot:
   1. apliecinājumu, ka pretendents atbilst likuma “Par policiju” 21.panta pirmās daļas prasībām;
   2. profesionālās darbības aprakstu (CV);
   3. izglītību apliecinoša dokumenta kopiju;
   4. motivācijas vēstuli.
8. Pretendentu atbilstību nolikumā izvirzītajām prasībām izvērtē ar Pašvaldības policijas priekšnieka rīkojumu izveidota komisija.
9. Konkursa komisijas priekšsēdētājs sasauc konkursa komisijas sēdes, nosakot to norises vietu un laiku, kā arī vada konkursa komisijas sēdes.
10. Konkurss tiek organizēts divās kārtās:
    1. konkursa pirmajā kārtā konkursa komisija izvērtē pretendentu pieteikumus un iesniegtos dokumentus un uz konkursa otro kārtu uzaicina pretendentus, kas atbilst nolikuma 6.1., 6.2. apakšpunktā izvirzītajām prasībām, ko apliecina iesniegtie dokumenti;
    2. konkursa otrā kārta sastāv no intervijas:
       1. darba intervijas laikā pretendenti konkursa komisijai raksturo savu līdzšinējo darba pieredzi, izglītību, kvalifikāciju, motivāciju strādāt amatā, kā arī atbild uz konkursa komisijas locekļu jautājumiem;
       2. lai izvērtētu amata pretendentu atbilstību šī nolikuma 6.3., 6.4., 6.5., 6.6., 6.7., 6.8., 6.9., 6.10. apakšpunktos izvirzītajām prasībām, konkursa komisijas locekļi darba intervijas laikā uzdod pretendentiem jautājumus, kas attiecas uz paredzētā darba veikšanu un pretendenta piemērotību šim darbam, ievērojot Darba likumā noteiktos ierobežojumus;
       3. konkursa otrajā kārtā katrs komisijas loceklis individuāli vērtē amata pretendentu un piešķir punktus augošā secībā no 1 līdz 5. Kopējais pretendenta vērtējums tiek iegūts, summējot visu komisijas locekļu individuālo vērtējumu par katru amata pretendentu. Pamatojoties uz minēto vērtējumu, nosaka, kurš no amata pretendentiem ir saņēmis augstāko novērtējumu.
11. Ja otrajā kārtā vairāki amata pretendenti ieguvuši vienādu vērtējumu, konkursa komisija organizē papildu atlases kārtu, nosakot tās kārtību un termiņu.
12. Pēc noslēdzošās kārtas rezultātu apkopošanas, konkursa komisija izvēlas izvirzītajām prasībām atbilstošāko amata pretendentu, ja tas sasniedzis vismaz 70 % no kopvērtējumā maksimālā iespējamā punktu skaita.
13. Ja neviens pretendents nav sasniedzis 12.punktā minētos 70% no kopvērtējumā maksimālā iespējamā punktu skaita, komisija ir tiesīga noslēgt konkursu bez rezultāta un rosināt organizēt atkārtotu amata konkursu.